b'\n_START_ARTICLE_\nMicrosoft Student Partners\n_START_SECTION_\nIstorija\n_START_PARAGRAPH_\nMSP programa startavo 2001 ir penkerius metus veik\xc4\x97 15 \xc5\xa1ali\xc5\xb3. 2006-\xc5\xb3j\xc5\xb3 pabaigoje, programa i\xc5\xa1sipl\xc4\x97t\xc4\x97 iki 50 \xc5\xa1ali\xc5\xb3 visame pasaulyje  ir \xc5\xa1iuo metu jau yra 2862 MSP nariai 92-ose pasaulio \xc5\xa1alyse ir regionuose.\n_START_SECTION_\nTikslas\n_START_PARAGRAPH_\nMicrosoft Student Partners yra \xc5\xa1vie\xc4\x8diamoji ir skatinamoji programa skirta skatinti studentus, studijuojan\xc4\x8dius disciplinas, susijusias su technologijomis, da\xc5\xbeniausiai informatikos ar informatikos in\xc5\xbeinerijos. Programa siekia padidinti student\xc5\xb3 galimybes susirasti darb\xc4\x85 bei geriau supa\xc5\xbeindinti su \xc4\xafvairiomis Microsoft technologijomis. Da\xc5\xbeniausiai studentai partneriai gauna praktik\xc4\x85 prie konkre\xc4\x8di\xc5\xb3 produkt\xc5\xb3, kurios paprastai negaut\xc5\xb3 studijuodami universitete ar kolegijoje.\n_START_SECTION_\nNaryst\xc4\x97\n_START_PARAGRAPH_\nMSP programa prieinama viso pasaulio kolegij\xc5\xb3 ir universitet\xc5\xb3 studentams arba jaunesniems (priklausomai nuo \xc5\xbeini\xc5\xb3 ir sugeb\xc4\x97jim\xc5\xb3). Jauniausiam MSP, Babar Igbal, \xc5\xa1iuo metu yra 13 met\xc5\xb3. Microsoft kartas nuo karto renkasi savo atstovais po kelet\xc4\x85 student\xc5\xb3 i\xc5\xa1 kiekvienos mokymosi institucijos. Nor\xc4\x97dami tapti MSP Lietuvoje, studentai tur\xc4\x97t\xc5\xb3 u\xc5\xbepildyti \xc5\xa1i\xc4\x85 anket\xc4\x85._NEWLINE_Lietuvoje \xc5\xa1iuo metu yra 13 Student\xc5\xb3 Partneri\xc5\xb3 i\xc5\xa1 keleto Kauno, Vilniaus bei \xc5\xa0iauli\xc5\xb3 universitet\xc5\xb3 (KTU, VDU,VU, VGTU ir \xc5\xa0U).\n_START_SECTION_\nVeikla\n_START_PARAGRAPH_\nStudentai Partneriai turi pri\xc4\x97jim\xc4\x85 prie naujausios Microsoft programin\xc4\x97s \xc4\xafrangos, knyg\xc5\xb3, rengini\xc5\xb3 ir mokymosi galimybi\xc5\xb3. Tikimasi, kad MSP nariai toliau dalinsis savo \xc5\xbeiniomis akademin\xc4\x97je bendruomen\xc4\x97je organizuodami kursus, skaitydami prane\xc5\xa1imus ar paskaitas ir organizuodami projektus tarp kit\xc5\xb3 student\xc5\xb3. Studentai Partneriai taip pat gali skatinti \xc4\xafvairias iniciatyvas, konkursus, tokius kaip \xe2\x80\x9eMicrosoft Imagine Cup\xe2\x80\x9c arba programas, tokias kaip Microsoft MSDN-AA.'